ΘΕΜΑ: ΑΔΕΛΦΟΠΟΙΗΣΗ ΣΥΝΔΕΣΜΩΝ ΠΡΟΠΟΝΗΤΩΝ ΠΕΤΟΣΦΑΙΡΙΣΗΣ

ΚΥΠΡΟΥ – ΕΛΛΑΔΑΣ

Ο Κύπριος προπονητής πετοσφαίρισης από το βράδυ της Παρασκευής - 10/07/15 – μπορεί να αισθάνεται ακόμη πιο δυνατός, καθώς έχει και επίσημα στο πλευρό του τους Ελληνες συναδέλφους του. Σε ειδική τελετή που έγινε στη Λεμεσό, υπογράφτηκε το πρωτόκολλο αδελφοποίησης και συνεργασίας - με ότι αυτό συνεπάγεται -, μεταξύ του Συνδέσμου Κυπρίων Προπονητών Πετοσφαίρισης - ΣΥ.ΚΥ.Π.ΠΕ - και του Συνδέσμου Ελλήνων Προπονητών Πετοσφαίρισης - Σ.Ε.Π.ΠΕ. -.

Το σχετικό πρωτόκολλο αδελφοποίησης υπέγραψαν εκ μέρους των διοικητικών συμβουλίων ο πρόεδρος του ΣΥ.ΚΥ.Π.ΠΕ Κυριάκος Μυλωνά και ο πρόεδρος του Σ.Ε.Π.ΠΕ Χαριτωνίδης Κώστας (Αντ΄αυτού ο Γ.Γ Γιώργος Σαμαράς).

Οι δύο συνδέσμοι θα έχουν στενή συνεργασία μεταξύ τους σε θέματα που αφορούν στους προπονητές και ειδικότερα στην επιμόρφωση και τομείς που θα ανεβάσουν το επίπεδο των γνώσεων τους και κατ’ επέκταση των αθλητών μας.